কাতার-ফ্রান্স সম্পর্ক
ফ্রান্স – কাতার সম্পর্কের সূত্রপাত ঘটে ২১শে সেপ্টেম্বর, ১৯৭১ সালে কাতারের স্বাধীনতা লাভের মধ্যদিয়ে। তখন জাতিসংঘে কাতারের তৎকালীন প্রতিনিধি হাসান কামেল ফরাসিতে তার দেশের হয়ে প্রথম বক্তৃতা প্রদান করেন। ১৯৭২ সালে ফ্রান্সে কাতার তাদের প্রথম দূতাবাস স্থাপন করেন, এবং ১৯৭৪ সালে ফ্রান্সে প্রথম রাষ্ট্রপতির সফরের আয়োজন করেন।
কাতার-মেক্সিকো সম্পর্ক
২০১৫ সালের নভেম্বর মাসে, কাতারের আমির শেখ তামিম বিন হামাদ আল-থানি, এক রাষ্ট্রীয় সফরে মেক্সিকো যান। কাতারি আমিরের এই সফরের সময়, দুই দেশের মধ্যে কয়েকটি চুক্তি এবং সমঝোতা স্মারক সাক্ষরিত হয়। সেগুলোর মাঝে উল্লেখযোগ্য হল, দুই দেশের মধ্যে সরাসরি বিমান চলাচলের সুবিধা চালু, সংস্কৃতি এবং শিল্পের পারস্পরিক বিনিময়, শক্তি খাতে সমন্বয় বৃদ্ধি প্রভৃতি।